CELEX: 62013CN0285
Language: fi
Date: 2013-05-24 00:00:00
Title: Asia C-285/13 P: Valitus, jonka Bimbo, SA on tehnyt 24.5.2013 unionin yleisen tuomioistuimen (ensimmäinen jaosto) asiassa T-277/12, Bimbo, SA vastaan sisämarkkinoiden harmonisointivirasto (tavaramerkit ja mallit) (SMHV), 20.3.2013 antamasta tuomiosta

31.8.2013   
            
            
               FI
            
            
               Euroopan unionin virallinen lehti
            
            
               C 252/13
            
         Valitus, jonka Bimbo, SA on tehnyt 24.5.2013 unionin yleisen tuomioistuimen (ensimmäinen jaosto) asiassa T-277/12, Bimbo, SA vastaan sisämarkkinoiden harmonisointivirasto (tavaramerkit ja mallit) (SMHV), 20.3.2013 antamasta tuomiosta
   (Asia C-285/13 P)
   2013/C 252/21
   Oikeudenkäyntikieli: englanti
   
      Asianosaiset
   
   
      Valittaja: Bimbo, SA (edustaja: abogado N. Fernández Fernández-Pacheco)
   
      Muut osapuolet: sisämarkkinoiden harmonisointivirasto (tavaramerkit ja mallit), Café do Brasil SpA
   
      Vaatimukset
   
   Valittaja vaatii, että unionin tuomioistuin
   
               —
            
            
               ensisijaisesti kumoaa osittain 20.3.2013 annetun tuomion, jolla hylättiin yhteisön tavaramerkkiä koskeva hakemus N:o 3 478 311 tavaramerkin ”Caffé KIMBO & design” rekisteröimisestä seuraaville luokan 30 tavaroille ”kahvi, tee, kaakao, sokeri, riisi, tapioka, saago, kahvinkorvike, jauhot, makeiset jäätelöt, hunaja, siirapit, hiiva, leivinjauhe, suola, sinappi, etikka, kastikkeet (mauste-), relissi, jää”, ja vahvistaa saman tuomion siltä osin kuin siinä hylättiin yhteisön tavaramerkkiä koskeva hakemus N:o 3 478 311 tavaramerkin ”Caffé KIMBO & design” rekisteröimisestä ”viljavalmisteille, leivälle ja leivonnaisille”
            
         
               —
            
            
               toissijaisesti kumoaa osittain unionin yleisen tuomioistuimen 20.3.2013 antaman tuomion, jolla hylättiin yhteisön tavaramerkkiä koskeva hakemus N:o 3 478 311 tavaramerkin ”Caffé KIMBO & design” rekisteröimisestä seuraaville luokan 30 tavaroille ”jauhot, sokerimakeiset, jäätelöt, hiiva ja leivinjauhe”, ja vahvistaa tuomion siltä osin kuin siinä hylättiin yhteisön tavaramerkkiä koskeva hakemus N:o 3 478 311 tavaramerkin ”Caffé KIMBO & rekisteröimisestä””viljavalmisteille, leivälle ja leivonnaisille”
            
         
               —
            
            
               velvoittaa vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksen perustelut ovat seuraavat:
   
               —
            
            
               Asetuksen (EY) N:o 2868/95 (1) 19 sääntö
               Yhteisön tavaramerkkiä koskevan hakemuksen N:o 3 478 311, ”Caffé KIMBO & Design”, ja aikaisemman Espanjan tavaramerkkirekisteröinnin N:o 291 655, BIMBO, jotka molemmat on tarkoitettu luokkaan 30 kuuluville tavaroille, välisen sekaannusvaaran arvioinnissa aikaisempaa tavaramerkkiä ei valittajan mukaan otettu huomioon rekisteröitynä tavaramerkkinä vaan yleisesti tunnettuna tavaramerkkinä.
               Valittajan mukaan se osoitti asianmukaisesti aikaisemman rekisteröinnin, joka oli ja on edelleen voimassa, huolimatta siitä, ettei hakemuksen uudistamisen osoittavaa asiakirjaa ole esitetty.
            
         
               3.2.
            
            
               
                           —
                        
                        
                           Yhteisön tavaramerkistä annetun asetuksen (EY) N:o 207/2009 (2) 8 artiklan 1, 2, 4 ja 5 kohta sekä Pariisin yleissopimuksen 6 a artikla
                           Yhteisön tavaramerkkiä koskevan hakemuksen N:o 3 478 311, ”Caffé KIMBO & Design”, ja aikaisemman Espanjan tavaramerkkirekisteröinnin N:o 291 655, BIMBO, jotka molemmat on tarkoitettu luokkaan 30 kuuluville tavaroille, välisen sekaannusvaaran arvioinnissa aikaisempaa tavaramerkkiä ei valittajan mukaan otettu huomioon laajalti tunnettuna tavaramerkkinä vaan yleisesti tunnettuna tavaramerkkinä.
                           Valittaja väittää osoittaneensa, että BIMBO on laajalti tunnettu tavaramerkki, viittaamalla unionin yleisen tuomioistuimen asiassa T-357/11 14.12.2012 antamaan tuomioon, jossa todettiin, että BIMBO on laajalti tunnettu tavaramerkki.
                           Riippumatta siitä, pidetäänkö tavaramerkkiä BIMBO yleisesti tunnettuna vai laajalti tunnettuna tavaramerkkinä, tavaroiden vertailu osoittaa valittajan mukaan huomattavan sekaannusvaaran, jota ei kuitenkaan otettu huomioon, koska unionin yleinen tuomioistuin piti tavaramerkkejä riittävän erilaisina, jotta sekaannukset samankaltaisten, samaa alkuperää olevien, samalle kohderyhmälle tarkoitettujen ja samojen myyntikanavien kautta kulkevien tavaroiden välillä voidaan välttää.
                           Tarkemmassa vertailussa olisi valittajan mukaan käynyt ilmi, että huomattava sekaannusvaara on olemassa, mistä syystä rekisteröinti olisi pitänyt evätä kaikkien luokan 30 tavaroiden osalta, mukaan lukien ”jauhot, sokerimakeiset, jäätelöt, hiiva ja leivinjauhe”.
                           Riippumatta siitä, pidetäänkö tavaramerkkiä BIMBO yleisesti tunnettuna vai laajasti tunnettuna tavaramerkkinä, merkkien vertailu osoittaa valittajan mukaan huomattavan sekaannusvaaran. Valittajan mukaan on osoitettu, että BIMBO-tavaramerkin tunnettuus on 92 prosenttia ja markkinaosuus 60 prosenttia ja että se ansaitsee saada erityistä suojaa. Niinpä yhteisön tavaramerkkiä koskeva hakemus N:o 3 478 311, jolla vaadittiin tavaramerkkiä ”Caffé KIMBO & Design”, olisi valittajan mukaan pitänyt hylätä kokonaisuudessaan luokan 30 tavaroiden osalta.
                           Valittajan mukaan yhteisön tavaramerkkiä koskevan hakemuksen N:o 3 478 311, ”Caffé KIMBO & Design”, hyväksyminen johtaa perusteettomaan hyötymiseen aikaisemman tavaramerkin erottamiskyvystä ja maineesta ja on näin ollen vahingoksi sille.
                        
                     
         
      (1)  Yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13.12.1995 annettu komission asetus (EY) N:o 2868/95 (EYVL L 303, s. 1).
   
      (2)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).